Aalborg Kommunes Bæredygtighedsfestival skal sætte fokus på, hvordan vi kan leve mere bæredygtigt. Derfor er Toldbod Plads i dag samlingspunktet for bæredygtige projekter og virksomheder samt eksotisk bæredygtig mad. Kommunens håb er at inspirere til en grønnere fremtid. - Vi skal sætte fokus på alt det vi gør i forhold til at skabe en mere bæredygtig udvikling, hvordan vi kan forebygge klimaforandringer, hvordan vi kan være med til at gavne vores miljø. Vi har allerede rigtig mange ting i gang, så det skal vi sætte fokus på, og dermed også promovere bæredygtighed, siger Thomas Kastrup-Larsen (S), der er rådmand for Udvalget for Sundhed og Bæredygtig Udvikling i Aalborg Kommune. Bæredygtig mad bliver også prøvesmagt. Blandt andet økologiske hot dogs og stegte græshopper er på menuen til Bæredygtighedsfestivalen. Festivalen fortsætter indtil lørdag d. 21. september rundt omkring i Aalborg.

Referat:
Grøn energi og det bæredygtige liv er det helt store tema i Aalborg i de kommende dage.